ID-DIELJA Ta' DUN FRANS CAMILLERI Inħobbok, dielja bnina, kull darba li narak tħaddar u tilbes u tqassam ferħana : l-egħnieqed imdendlin tal-għeneb ħelu li jieħu kulħadd minnek. int bħal omm twajba… għax x'ħin jeħdulek il-frott tiegħek kollu imbagħad bl-imqass taż-żabra iqaċċtu minnek id-dirgħajn ħanina u jitilquk hekk waħdek, bħalkieku ma jafukx, int ma żżommx f'qalbek; u terġa', ftit xhur wara, tħaddar u tfawwar minn ġol-vini tiegħek id-demm li jimla l-għeneb biex troddhomlna isbaħ u itjeb. Inħobbok, dielja twajba, għax għallimtni ninsa malajr id-deni li għamluli dawk li raw minni l-ġid u xeħtu t-tajn għal wiċċi u qasqsu fuqi bla mà qatt fhimt għaliex. Bħalek imxejt x'ħin kont sa naqta' qalbi fit-triq ta' l-ideal li qbadt minn dejjem, fil-wegħda ta' tfuliti li nwettaq bla waqfien egħmil ta' ħniena. Il-bniedem għaqli jaqra ż-żewġ kotba: il-ktieb u l-ħajja nfisha. N 'Is-sens komuni mhux daqshekk komuni. Hieni hu dak il-bniedem li ma jixtieq xejn.